UP Corona Update: यूपी में कोरोना के 2600 नए मरीज मिले, नौ और संक्रमितों की मौत
उत्तर प्रदेश में पिछले 24 घंटों के दौरान गुरुवार (1 अप्रैल, 2021) को कोविड-19 संक्रमित 9 और लोगों की मौत हो गई तथा 2600 मरीजों में इस संक्रमण की पुष्टि हुई।
लखनऊ। उत्तर प्रदेश में पिछले 24 घंटों के दौरान गुरुवार (1 अप्रैल, 2021) को कोविड-19 संक्रमित 9 और लोगों की मौत हो गई तथा 2600 मरीजों में इस संक्रमण की पुष्टि हुई। चिकित्सा एवं स्वास्थ्य विभाग के अपर मुख्य सचिव अमित मोहन प्रसाद में गुरुवार को संवाददाताओं को बताया कि पिछले 24 घंटों के दौरान राज्य के विभिन्न जिलों में कोविड-19 संक्रमित कुल नौ और लोगों की मौत हो गई। इसके साथ ही राज्य में इस संक्रमण से मरने वालों की संख्या बढ़कर 8820 हो गई है।लखनऊ: राजधानी  स्थित जनपद  न्यायालय के 13 न्यायिक अधिकारियो के कोविड-19 पॉजिटिव पाए जाने के कारण जनपद न्यायालय लखनऊ के अधीन सभी अदालतें आगामी 2 दिन के लिए (2 अप्रैल और 3 अप्रैल) बंद रहेंगी।जानिए किस जिले में कितने नए मरीज आए सामनेअमित मोहन प्रसाद ने बताया कि सबसे ज्यादा दो-दो मौतें प्रयागराज और लखनऊ में हुई हैं। इसके अलावा कानपुर नगर, वाराणसी, गोरखपुर, बाराबंकी और गाजीपुर में कोविड-19 संक्रमित एक-एक व्यक्ति की मौत हुई है। प्रसाद ने बताया कि पिछले 24 घंटों के दौरान राज्य में 2600 नए मरीजों में कोविड-19 संक्रमण की पुष्टि हुई है सबसे ज्यादा 935 नए मामले राजधानी लखनऊ में मिले हैं इसके अलावा प्रयागराज में 242, वाराणसी में 198 और कानपुर नगर में 103 नए मरीजों में संक्रमण की पुष्टि हुई है।जानिए यूपी में कोरोना टेस्टिंग का क्या है हालअपर मुख्य सचिव ने बताया कि प्रदेश में कल एक दिन में कुल 1,24,135 नमूनों की जांच की गयी। प्रदेश में अब तक कुल 3,49,22,434 नमूनों की जांच की गयी है। उन्होंने कहा, ‘‘प्रदेश में 45 वर्ष से अधिक आयु वालों को कोविड टीकाकरण 5000 केन्द्रों पर किया जा रहा है। आप सभी से अपील है कि जो लोग 45 वर्ष से अधिक उम्र के हैं, वे कोविड केन्द्र पर जाकर टीकाकरण अवश्य करायें, जो लोग टीकाकरण कराना चाहते हैं वे अपना कोविन पोर्टल पर जाकर पंजीकरण कर सकते है। जो लोग ऑनलाइन पंजीकरण नहीं कर पाते है, वे स्वयं अपना आधार कार्ड या कोई पहचान पत्र लेकर टीकाकरण केन्द्र पर जायें। वहां पंजीकरण करके टीकाकरण कर दिया जायेगा। अगर निजी चिकित्सालयों में टीकाकरण कराते हैं तो एक डोज के 250 रुपये चुकाने होंगे।’’ '11 लाख से अधिक लोग दोनों खुराक लगवा चुके'प्रसाद ने बताया कि 11 लाख से अधिक लोग दोनों खुराक लगवा चुके है, जो लोग दोनों खुराक ले चुके हैं उनमें नहीं के बराबर संक्रमण पाया गया है। उन्होंने कहा कि संक्रमण अभी समाप्त नहीं हुआ है इसलिए टीकाकरण के बाद भी कोविड प्रोटोकॉल का पालन अवश्य करें।